### Beslutninger

Forslaget blev på byrådsmødet den 28. maj 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA M

Baggrund og formål

[adresse] skal være en kommune for alle – uanset alder, funktionsevne, sprogkundskaber eller livssituation. Ved at indføre universelt design som grundprincip i alle magistratsafdelinger styrker vi lige adgang til offentlige tilbud og services – både fysisk, digitalt og organisatorisk.

Universelt design – en løsning for alle

Universelt design handler både om fysisk og kognitiv tilgængelighed – det skal være nemt at færdes, forstå og deltage i [adresse], uanset om man har et fysisk handicap, en kognitiv funktionsnedsættelse, er ældre, ny borger eller befinder sig i en midlertidig livssituation. Det er en investering i fremtidens [adresse]: en by hvor alle borgere kan leve et aktivt, selvstændigt og værdigt liv – uden unødige begrænsninger.

Sundhed og trivsel

Universelt design har også en direkte sammenhæng med sundhed. Når borgerne møder færre udfordringer i det offentlige rum og i kontakten med kommunen, styrkes både den mentale og fysiske trivsel. Let adgang til sundhedsoplysninger, forståelige beskeder og trygge, inkluderende sundhedstilbud er afgørende for, at ingen falder igennem systemet – uanset funktionsniveau. En sund by er en tilgængelig by.

[adresse] – klar til næste skridt

[adresse] i [adresse] har igennem en årrække ydet en stærk og kvalificeret indsats for at fremme tilgængelighed i kommunen. Rådet er kommet langt med at skabe opmærksomhed og konkrete forbedringer. Med dette forslag tager vi de næste skridt: At løfte universelt design ind som en tværgående og forpligtende tilgang i hele kommunen – på tværs af magistratsafdelinger, institutioner og udviklingsprojekter.

Forslagets hovedindhold

[adresse] skal fra 2026 indføre universelt design som et tværgående princip. Nye byggerier, digitale løsninger og borgerrettede processer skal udvikles med fokus på at være inkluderende fra start. Vi foreslår, at der igangsættes pilotprojekter i udvalgte afdelinger og institutioner – herunder plejehjem, daginstitutioner, folkeskoler, kultur og borgerservice samt folkehuse.

Økonomi og implementering

Forslaget forudsætter en målrettet implementering, hvor [adresse] fungerer som rådgiver og medudvikler. Rådet inddrages aktivt i vurdering af løsninger og prioritering af tiltag, samt i samarbejde om at udforme principper, værktøjer og anbefalinger til hele kommunen. Det foreslås, at det økonomiske grundlag drøftes i forbindelse med budgetforhandlingerne – herunder muligheder for at anvende centrale puljer, inkl. [adresse] egen tilskudsmulighed.

Afslutning

Vi foreslår desuden, at [adresse] udvikler et fælles sæt retningslinjer for universelt design, og at dette integreres i udbud, byggeri, digitalisering og borgerinddragelse. Det handler ikke om særhensyn – men om at skabe løsninger, der er bæredygtige, inkluderende og værdige for alle aarhusianere..